Číslo spisu/záznamu: HK-1/2024

**SPRÁVA Z KONTROLY PREVODOV NEHNUTEĽNÉHO MAJETKU PODĽA § 18f ods. 1 písm. i) ZÁKONA O OBECNOM ZRIADENÍ**

**Cieľ kontroly:**

kontrola dodržania zákona č. 138/1991 Zb. o majetku obcí v znení neskorších predpisov

a ásad hospodárenia s majetkom obce Veľké Dvorníky pri nakladaní s nehnuteľným majetkom obce, ktorého všeobecná hodnota majetku prevýšila 20 000 eur

**Kontrolu vykonal:** Ing. Koloman Pongrácz – hlavný kontrolór obce

vykonal v čase od 05.02.2024 do 26. 02.2024 kontrolu prevodov nehnuteľného majetku obce ktorého všeobecná hodnota majetku prevýšila 20 000 euro

**Povinná osoba (kontrolovaný subjekt): Obecný úrad Veľk****é Dvorníky**

**Predmet kontroly:**

preveriť hospodárenie s majetkom obce – skontrolovať vykonávanie prevodov vlastníctva majetku obce, skontrolovať, či sú prevody vlastníctva majetku obce realizované v súlade so všeobecne záväznými právnymi predpismi a vnútornými aktmi riadenia.

**Kontrolované obdobie:** kalendárny rok 2023

**Návrh správy o výsledku kontroly povinná osoba prevzala dňa 23.2.2024. Námietky k zisteným nedostatkom, k navrhnutým** **opatreniam na nápravu zistených nedostatkov a na odstránenie príčin ich vzniku a k lehote na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku neboli podané.**

**Kontrolou bolo zistené:**

V roku 2023 bolo vykonaných 2 prevodov nehnuteľného majetku. Všetky prevody boli uskutočnené priamym predajom realizované pred účinnosťou novely.

1. Odpredaj Prevádzaných nehnuteľností kupujúcemu bola schválená Uznesením Obecného zastupiteľstva Obce Veľké Dvorníky č. 1/2023 -Pl bod A/3 zo dňa 30.01.2023. Kúpna cena prevádzaných nehnuteľností bola celkom vo výške 2.250,00 €. Všeobecná hodnota Prevádzaných nehnuteľností bola stanovená Znaleckým posudkom č. 60/2022 vypracovaným súdnym znalcom v odbore stavebníctva Ing. Irenou Kázmér Gaalovou dňa 02.08.2022, vo výške 530,00 €.
2. Odpredaj Prevádzaných nehnuteľností kupujúcemu bola schválená Uznesením Obecného zastupiteľstva Obce Veľké Dvorníky č. 4/2023 -Pl bod B/5 zo dňa 12.06.2023. Kúpna cena prevádzaných nehnuteľností bola celkom vo výške 10.140,00 €. Všeobecná hodnota Prevádzaných nehnuteľností bola stanovená Znaleckým posudkom č. 5/2023 vypracovaným súdnym znalcom v odbore stavebníctva Ing. Irenou Kázmér Gaalovou dňa 14.03.2023, vo výške 5.900,00 €.

**Na základe uvedeného možno skonštatovať, že v roku 2023 nebol vykonaný prevod ktorý by**

**spĺňal podmienky v zmysle § 18f ods. 1 písm. i) zákona o obecnom zriadení.**

**Kontrolou zistené nedostatky: Počas kontroly neboli zistené nedostatky.**

**Správa o výsledku kontroly bola vypracovaná dňa 26.2.2024 Povinná osoba týmto potvrdzuje vrátenie dokladov a písomností poskytnutých na vykonanie následnej finančnej kontroly.**

Prerokovanie správy svojim podpisom potvrdzujú dňa 26.2.2024

Ing. Koloman Pongrácz – hlavný kontrolór

PhDr. Ján Ürögi – starosta obce